въглероден диоксид).
 4.3.
 Бюрета с вместимост 5 ml, 10 ml или 25 ml, градуирана най-малко през 0,05 ml, за предпочитане с автоматично нулиране, или еквивалентна автоматична бюрета.
 4.4.
 Аналитична везна.
 5. Реактиви
 5.1.
 Хлороформ, с качество за аналитични цели, освободен от кислород чрез прокарване на поток от чист сух инертен газ през него.
 5.2.
 Ледена оцетна киселина, с качество за аналитични цели, освободена от кислород чрез прокарване на поток от чист сух инертен газ през нея.
 5.3.
 Калиев йодид, наситен воден разтвор, прясно приготвен, свободен от йод и йодати. Разтварят се около 14 g калиев йодид в около 10 ml вода при стайна температура.
 5.4.
 Натриев тиосулфат, 0,01 mol/l прецизно стандартизиран воден разтвор (еквивалентен на 0,01 N), стандартизиран непосредствено преди употреба.
 Пресният разтвор на 0,01 mol/l натриев тиосулфат се приготвя ежедневно преди употреба от 0,1 mol/l стандартен разтвор на натриев тиосулфат или се определя точната моларна концентрация. Както показва опитът, стабилността е ограничена и зависи от стойността на pH и от съдържанието на свободен въглероден диоксид. За разреждане се използва само прясно преварена вода, евентуално пречистена с азот.
 За определяне на точната моларна концентрация на разтвора на натриев тиосулфат се препоръчва следната процедура:
 В градуирана колба (250 ml или 500 ml) се претеглят с точност до 0,001 g 0,27—0,33 g калиев йодат (mKIO3) и се разреждат до пълния обем с прясно преварена вода (V2), охладена до стайна температура. С пипета се прехвърлят 5 ml или 10 ml от този разтвор на калиев йодат (V1) в ерленмайерова колба с вместимост 250 ml. Добавят се 60 ml прясно преварена вода, 5 ml солна киселина 4 mol/l и 25—50 mg калиев йодид или 0,5 ml от наситения разтвор на калиев йодид. Този разтвор се титрува с разтвора на натриев тиосулфат (V3), за да се определи точната моларна концентрация на разтвора на натриев тиосулфат.
 където:
 mKIO3 е масата на калиевия йодат в g
 V1 е обемът на разтвора на калиев йодат в ml (5 ml или 10 ml)
 V2 е общият обем на разтвора на калиев йодат в ml (250 ml или 500 ml)
 V3 е обемът на разтвора на натриев тиосулфат в ml
 wKIO3 е чистотата на калиевия йодат в g/100 g
 MKIO3 е молекулната маса на калиевия йодат (214 g/mol)
 T е точната моларна концентрация на разтвора на натриев тиосулфат (mol/l).
 5.5.
 Разтвор на скорбяла, 10 g/l водна дисперсия, прясно приготвен от естествена разтворима скорбяла. Могат да се използват и еквивалентни реактиви.
 6. Проба
 Пробата следва да се вземе и съхранява далеч от светлина, на студено и в изцяло запълнени стъклени съдове, херметично запечатани със запушалки от шлифовано стъкло или корк.
 7. Процедура
 Изпитването се провежда при разсеяна дневна светлина или при изкуствено осветление. В стъклена лопатка (4.1), или ако това е невъзможно — в колба (4.2), се претегля с точност до 0,001 g проба с маса съгласно следната таблица, в зависимост от очакваното пероксидно число:
 Очаквано пероксидно число
 (meq)
 Маса на пробата за анализ
 (g)
 от 0 до 12
 от 5,0 до 2,0
 от 12 до 20
 от 2,0 до 1,2
